חוק איסור הלבנת הון (תיקון מס' 14), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2546, עמ' 712, 2016-04-07T00:00:00+03:00
עד חקיקת התיקון לחוק, עבירות המס לא נכללו ברשימת עבירות המקור שבתוספת הראשונה לחוק, למעט עבירות מס בודדות שנטען לגביהן כי הן מאפיינות ארגוני פשיעה. חוק איסור הלבנת הון (תיקון מס' 14) מוסיף את עבירות המס החמורות ביותר - עבירות של "מרמת מס" - לרשימת עבירות המקור שבתוספת הראשונה לחוק. כמו כן, החוק מגדיר את רשות המיסים כגוף שרשאי לקבל מידע מהמאגר שבניהולה של הרשות לאיסור הלבנת הון, לצורך חקירה ומניעה של עבירות הלבנת הון שמקורן בעבירות המס החמורות כאמור.